पाएं अपने शहर की ताज़ा ख़बरें और फ्री ई-पेपरडाउनलोड करें
गढ़शंकर के पास वीरवार रात कार व बाइक की टक्कर में बाइक सवार एक युवक की माैत हो गई जबकि 2 लोग गंभीर रूप से घायल हो गए। एएसआई रविंद्र कुमार ने बताया कि दिलवर, विजय व राज कुमार निवासी रविदास नगर बाइक पर होशियारपुर जा रहे थे। जब वह भज्जला गांव के पास पहुंचे तो उनकी टक्कर कार से हो गई, जिसे दलबीर सिंह निवासी कितना थाना गढ़शंकर चला रहा था।
हादसे में बाइक सवार तीनों युवक घायल हो गए। लोगों की सहायता से उन्हें सिविल अस्पताल गढ़शंकर लाया गया, जहां दिलवर पुत्र सुंदरलाल की मौत हो गई जबकि विजय पुत्र मीत व राज कुमार को निजी अस्पताल में दाखिल कराया गया है। उन्होंने कहा कि इस संबंध में मामला दर्ज कर दोनों वाहनों को कब्जे में लेकर अगली कार्रवाई शुरू कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn